title: Directiva 2010/77/UE a Comisiei din 10 noiembrie 2010 de modificare a Directivei 91/414/CEE a Consiliului în privința datelor de expirare pentru includerea în anexa I a anumitor substanțe active  Text cu relevanță pentru SEE

text:
               11.11.2010

               RO

               Jurnalul Oficial al Uniunii Europene

               L 293/48

         DIRECTIVA 2010/77/UE A COMISIEI
   din 10 noiembrie 2010
   de modificare a Directivei 91/414/CEE a Consiliului în privința datelor de expirare pentru includerea în anexa I a anumitor substanțe active
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Includerea în anexa I la Directiva 91/414/CEE a substanțelor active cuprinse în lista din anexa la prezenta directivă expiră între 31 mai 2011 și 31 decembrie 2012.

               (2)

               Articolul 5 alineatul (5) din Directiva 91/414/CEE prevede că includerea unei substanțe active se poate reînnoi, la cerere, cu condiția transmiterii unei cereri cu cel puțin doi ani înainte de expirarea perioadei de includere. Comisia a primit cereri de reînnoire a includerii pentru toate substanțele la care se face referire în considerentul 1.

               (3)

               Vor fi necesare norme detaliate privind transmiterea și evaluarea informațiilor suplimentare necesare pentru reînnoirea includerii în anexa I. Prin urmare, este justificat să se reînnoiască perioada de includere a substanțelor active la care se face referire în considerentul (1), adăugându-se o perioadă necesară solicitanților să pregătească cererile lor și Comisiei să evalueze și să decidă cu privire la astfel de cereri.

               (4)

               Prin urmare, Directiva 91/414/CEE ar trebui modificată în consecință.

               (5)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre adoptă și publică până la 31 martie 2011 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte începând cu 1 aprilie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Intrare în vigoare
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Prezenta directivă se adresează statelor membre.

      Adoptată la Bruxelles, 10 noiembrie 2010.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      ANEXĂ
      Anexa I la Directiva 91/414/CEE se modifică după cum urmează:

                  1.

                  Rândul 7 se înlocuiește cu următorul text:

                              Nr.

                              Denumire comună, numere de identificare

                              Denumire IUPAC

                              Puritate (1)

                              Intrare în vigoare

                              Expirarea includerii

                              Dispoziții specifice

                              „7

                              Metsulfuron-metil
                              Nr. CAS 74223-64-6
                              CEE Nr. 441

                              Benzoat de metil-2-(4-metoxi-6-metil-1,3,5-triazin-2-ilcarbamoil-sulfamoil)

                              960 g/kg

                              1 iulie 2001

                              31 decembrie 2015

                              Se pot autoriza numai utilizările ca erbicid.
                              În procesul de luare a deciziilor conform principiilor unitare, statele membre:

                                          —

                                          trebuie să acorde o atenție deosebită protecției apei freatice;

                                          —

                                          trebuie să acorde o atenție deosebită impactului asupra organismelor acvatice și trebuie să se asigure că în condițiile de autorizare sunt incluse, dacă este necesar, măsuri de reducere a riscurilor.

                                    Data la care Comitetul fitosanitar permanent a finalizat raportul de evaluare: 16 iunie 2000.”

                  2.

                  Rândurile 9 – 28 se înlocuiesc cu următorul text:

                              Nr.

                              Denumire comună, numere de identificare

                              Denumire IUPAC

                              Puritate (2)

                              Intrare în vigoare

                              Expirarea includerii

                              Dispoziții specifice

                              „9

                              Triasulfuron
                              Nr. CAS 82097-50-5
                              Nr. CIPAC 480

                              1-[2-(2-cloretoxi)fenilsulfonil] -3-(4-metoxi-6-metil-1,3,5-triazin-2-il)uree

                              940 g/kg

                              1 august 2001

                              31 decembrie 2015

                              Se pot autoriza numai utilizările ca erbicid.
                              În procesul de luare a deciziilor conform principiilor unitare, statele membre:

                                          —

                                          trebuie să acorde o atenție deosebită protecției apei freatice;

                                          —

                                          trebuie să acorde o atenție deosebită impactului asupra organismelor acvatice și trebuie să se asigure că în condițiile de autorizare sunt incluse, dacă este necesar, măsuri de reducere a riscurilor.

                                    Data la care Comitetul fitosanitar permanent a finalizat raportul de evaluare: 13 iulie 2000.

                              10

                              Esfenvalerat
                              Nr. CAS 66230-04-4
                              Nr. CIPAC 481

                              (S)-α-cian-3-fenoxibenzil-(S)-2-(4-clorfenil)-3- metilbutirat

                              830 g/kg

                              1 august 2001

                              31 decembrie 2015

                              Se pot autoriza numai utilizările ca insecticid.
                              În procesul de luare a deciziilor conform principiilor unitare, statele membre:

                                          —

                                          trebuie să acorde o atenție deosebită impactului potențial asupra organismelor acvatice și asupra artropodelor nevizate și trebuie să se asigure că în condițiile de autorizare sunt incluse, dacă este necesar, măsuri de reducere a riscurilor.

                                    Data la care Comitetul fitosanitar permanent a finalizat raportul de evaluare: 13 iulie 2000.

                              11

                              Bentazon
                              Nr. CAS 25057-89-0
                              Nr. CIPAC 366

                              3-izopropil-(1H)-2,1,3-benzotiadiazin-4-(3H)-onă-2,2-dioxid

                              960 g/kg

                              1 august 2001

                              31 decembrie 2015

                              Se pot autoriza numai utilizările ca erbicid.
                              În procesul de luare a deciziilor conform principiilor unitare, statele membre trebuie să acorde o atenție deosebită protecției apei freatice.
                              Data la care Comitetul fitosanitar permanent a finalizat raportul de evaluare: 13 iulie 2000.

                              12

                              Lambda-cihalotrin
                              Nr. CAS 91465-08-6
                              Nr. CIPAC 463

                              Amestec 1:1 de:

                                          (S)-α-cian-3-fenoxibenzil (Z)-(1R,3R)-3-(2-clor-3,3,3-trifluorpropenil)-2,2-dimetilciclopropancarboxilat,
                                          și

                                          (R)-α-cian-3-fenoxibenzil (Z)-(1S,3S)-3-(2-clor-3,3,3-trifluorpropenil)-2,2-dimetilciclopropancarboxilat

                              810 g/kg

                              1 ianuarie 2002

                              31 decembrie 2015

                              Se pot autoriza numai utilizările ca insecticid.
                              În procesul de luare a deciziilor conform principiilor unitare, statele membre:

                                          —

                                          trebuie să acorde o atenție deosebită siguranței operatorilor;

                                          —

                                          trebuie să acorde o atenție deosebită impactului potențial asupra organismelor acvatice și asupra artropodelor nevizate, incluzând albinele, și trebuie să se asigure că în condițiile de autorizare sunt incluse, dacă este necesar, măsuri de reducere a riscurilor;

                                          —

                                          trebuie să acorde o atenție deosebită reziduurilor din alimente, mai ales efectelor acute care ar putea să apară.

                                    Data la care Comitetul fitosanitar permanent a finalizat raportul de evaluare: 19 octombrie 2000.

                              13

                              Fenhexamid
                              Nr. CAS 126833-17-8
                              Nr. CIPAC 603

                              N-(2,3-diclor-4-hidroxifenil)-1- metilciclohexancarboxamidă

                              ≥ 950 g/kg

                              1 iunie 2001

                              31 decembrie 2015

                              Se pot autoriza numai utilizările ca fungicid.
                              În procesul de luare a deciziilor conform principiilor unitare, statele membre trebuie să acorde o atenție deosebită impactului potențial asupra organismelor acvatice și trebuie să se asigure că în condițiile de autorizare sunt incluse, dacă este necesar, măsuri de reducere a riscurilor.
                              Data la care Comitetul fitosanitar permanent a finalizat raportul de evaluare: 19 octombrie 2000.

                              14

                              Amitrol
                              Nr. CAS 61-82-5
                              Nr. CIPAC 90

                              H-[1,2,4]-triazol-3-ilamină

                              900 g/kg

                              1 ianuarie 2002

                              31 decembrie 2015

                              Se pot autoriza numai utilizările ca erbicid.
                              Pentru punerea în aplicare a principiilor unitare din anexa VI, se ține seama de concluziile raportului de evaluare cu privire la amitrol, în special de cele din apendicele I și II, astfel cum au fost formulate de Comitetul fitosanitar permanent la data de 12 decembrie 2000. În cadrul acestei evaluări generale, statele membre:

                                          —

                                          trebuie să acorde o atenție deosebită protecției operatorilor;

                                          —

                                          trebuie să acorde o atenție deosebită protecției apei freatice din zonele vulnerabile, mai ales în cazul utilizărilor care nu vizează culturi;

                                          —

                                          trebuie să acorde o atenție deosebită protecției artropodelor utile;

                                          —

                                          trebuie să acorde o atenție deosebită protecției păsărilor și mamiferelor sălbatice. Utilizarea amitrolului în cursul sezonului de reproducere poate fi autorizată doar în situația în care o evaluare adecvată a riscurilor a demonstrat că nu există niciun impact inacceptabil și în situația în care condițiile de autorizare includ, dacă este necesar, măsuri de reducere a riscurilor.

                              15

                              Diquat
                              Nr. CAS 2764-72-9 (ion), 85-00-7 (dibromid)
                              Nr. CIPAC 55

                              9,10-dihidro-8a,10a-diazoniafenantren ion (dibromid)

                              950 g/kg

                              1 ianuarie 2002

                              31 decembrie 2015

                              Pe baza informațiile disponibile în prezent, se pot autoriza numai utilizările ca erbicid și desicant terestru. Utilizarea în combaterea buruienilor acvatice nu se autorizează.
                              Pentru punerea în aplicare a principiilor unitare din anexa VI, se ține seama de concluziile raportului de evaluare cu privire la diquat, în special de cele din apendicele I și II, astfel cum au fost formulate de Comitetul fitosanitar permanent la data de 12 decembrie 2000. În cadrul acestei evaluări generale, statele membre:

                                          —

                                          trebuie să acorde o atenție deosebită impactului potențial asupra organismelor acvatice și trebuie să se asigure că în condițiile de autorizare sunt incluse, dacă este necesar, măsuri de reducere a riscurilor;

                                          —

                                          trebuie să acorde o atenție deosebită siguranței operatorilor în cazul utilizării neprofesionale și trebuie să se asigure că în condițiile de autorizare sunt incluse, dacă este necesar, măsuri de reducere a riscurilor.

                              16

                              Piridat
                              Nr. CAS 55512-33.9
                              Nr. CIPAC 447

                              6-clor-3-fenilpiridazin-4-il S-octil tiocarbonat

                              900 g/kg

                              1 ianuarie 2002

                              31 decembrie 2015

                              Se pot autoriza numai utilizările ca erbicid.
                              Pentru punerea în aplicare a principiilor unitare din anexa VI, se ține seama de concluziile raportului de evaluare cu privire la piridat, în special de cele din apendicele I și II, astfel cum au fost formulate de Comitetul fitosanitar permanent la data de 12 decembrie 2000. În cadrul acestei evaluări generale, statele membre:

                                          —

                                          trebuie să acorde o atenție deosebită protecției apei freatice;

                                          —

                                          trebuie să acorde o atenție deosebită impactului potențial asupra organismelor acvatice și trebuie să se asigure că în condițiile de autorizare sunt incluse, dacă este necesar, măsuri de reducere a riscurilor.

                              17

                              Tiabendazol
                              Nr. CAS 148-79-8
                              Nr. CIPAC 323

                              2-tiazol-4-il-1H-benzimidazol

                              985 g/kg

                              1 ianuarie 2002

                              31 decembrie 2015

                              Se pot autoriza numai utilizările ca fungicid. Pulverizarea pe frunze nu se autorizează.
                              Pentru punerea în aplicare a principiilor unitare din anexa VI, se ține seama de concluziile raportului de evaluare cu privire la tiabendazol, în special de cele din apendicele I și II, astfel cum au fost formulate de Comitetul fitosanitar permanent la data de 12 decembrie 2000. În cadrul acestei evaluări generale, statele membre:

                                          —

                                          trebuie să acorde o atenție deosebită protecției organismelor acvatice și a celor care trăiesc în sedimente și trebuie să se asigure că în condițiile de autorizare sunt incluse, dacă este necesar, măsuri de reducere a riscurilor.

                                    Pentru a proteja apele de suprafață de niveluri inacceptabile de contaminare cauzate de apele reziduale e necesar să se instituie măsuri adecvate de reducere a riscurilor (de exemplu, depurare cu diatomit sau cu cărbune activat).

                              18

                                 Paecilomyces fumosoroseus tulpina Apopka 97, PFR 97 sau CG 170, ATCC20874

                              Neaplicabilă

                              absența metaboliților secundari se verifică în fiecare mediu de fermentare prin HPLC.

                              1 iulie 2001

                              31 decembrie 2015

                              Se pot autoriza numai utilizările ca insecticid.
                              Fiecare mediu de fermentare se verifică prin HPLC pentru a se asigura absența oricărui metabolit secundar.
                              Data la care Comitetul fitosanitar permanent a finalizat raportul de evaluare: 27 aprilie 2001.

                              19

                              DPX KE 459 (flupirsulfuron-metil)
                              Nr. CAS 144740-54-5
                              Nr. CIPAC 577

                              Sare monosodică de 2-(4,6-dimetoxipirimidin-2-ilcarbamoilsulfamoil)-6-trifluormetilnicotinat

                              903 g/kg

                              1 iulie 2001

                              31 decembrie 2015

                              Se pot autoriza numai utilizările ca erbicid.
                              În procesul de luare a deciziilor conform principiilor unitare, statele membre trebuie să acorde o atenție deosebită protecției apei freatice.
                              Data la care Comitetul fitosanitar permanent a finalizat raportul de evaluare: 27 aprilie 2001.

                              20

                              Acibenzolar-S-metil
                              Nr. CAS 135158-54-2
                              Nr. CIPAC 597

                              Esterul S-metilic al acidului benzo[1,2,3]tiadiazol-7-carbotioic

                              970 g/kg

                              1 noiembrie 2001

                              31 decembrie 2015

                              Se pot autoriza numai utilizările ca activator al plantelor.
                              Data la care Comitetul fitosanitar permanent a finalizat raportul de evaluare: 29 iunie 2001

                              21

                              Ciclanilidă
                              Nr. CAS 113136-77-9
                              Nr. CIPAC 586

                              Nu este disponibilă

                              960 g/kg

                              1 noiembrie 2001

                              31 decembrie 2015

                              Se pot autoriza numai utilizările ca regulator de creștere a plantelor.
                              Concentrația maximă a impurității 2,4-dicloranilină (2,4-DCA) în substanța activă rezultată din procesul de fabricație ar trebui să fie 1 g/kg.
                              Data la care Comitetul fitosanitar permanent a finalizat raportul de evaluare: 29 iunie 2001.

                              22

                              Fosfat feric
                              Nr. CAS 10045-86-0
                              Nr. CIPAC 629

                              Fosfat feric

                              990 g/kg

                              1 noiembrie 2001

                              31 decembrie 2015

                              Se pot autoriza numai utilizările ca moluscocid.
                              Data la care Comitetul fitosanitar permanent a finalizat raportul de evaluare: 29 iunie 2001.

                              23

                              Pimetrozină
                              Nr. CAS 123312-89-0
                              Nr. CIPAC 593

                              (E)-6-metil-4-[(piridin-3-ilmetilen)amino]-4,5-dihidro-2H-[1,2,4]-triazin-3 onă

                              950 g/kg

                              1 noiembrie 2001

                              31 decembrie 2015

                              Se pot autoriza numai utilizările ca insecticid.
                              În procesul de luare a deciziilor conform principiilor unitare, statele membre trebuie să acorde o atenție deosebită protecției organismelor acvatice.
                              Data la care Comitetul fitosanitar permanent a finalizat raportul de evaluare: 29 iunie 2001.

                              24

                              Piraflufen-etil
                              Nr. CAS 129630-19-9
                              Nr. CIPAC 605

                              Etil 2-clor-5-(4-clor-5-difluormetoxi-1-metilpirazol-3-il)-4-fluorfenoxiacetat

                              956 g/kg

                              1 noiembrie 2001

                              31 decembrie 2015

                              Se pot autoriza numai utilizările ca erbicid.
                              În procesul de luare a deciziilor conform principiilor unitare, statele membre trebuie să acorde o atenție deosebită protecției algelor și plantelor acvatice și ar trebui să aplice, dacă este necesar, măsuri de reducere a riscurilor.
                              Data la care Comitetul fitosanitar permanent a finalizat raportul de evaluare: 29 iunie 2001.

                              25

                              Glifosat
                              Nr. CAS 1071-83-6
                              Nr. CIPAC 284

                              N-(fosfonometil)-glicină

                              950 g/kg

                              1 iulie 2002

                              31 decembrie 2015

                              Se pot autoriza numai utilizările ca erbicid.
                              Pentru punerea în aplicare a principiilor unitare din anexa VI, se ține seama de concluziile raportului de evaluare cu privire la glifosat, în special de cele din apendicele I și II, astfel cum au fost formulate de Comitetul fitosanitar permanent la data de 29 iunie 2001. În cadrul acestei evaluări generale, statele membre:

                                          —

                                          trebuie să acorde o atenție deosebită protecției apei freatice din zonele vulnerabile, mai ales în cazul utilizărilor care nu vizează culturi.

                              26

                              Tifensulfuron-metil
                              Nr. CAS 79277-27-3
                              Nr. CIPAC 452

                              Metil 3-(4-metoxi-6-metil-1,3,5-triazin-2-ilcarbamoil-sulfamoil)tiofen-2-carboxilat

                              960 g/kg

                              1 iulie 2002

                              31 decembrie 2015

                              Se pot autoriza numai utilizările ca erbicid.
                              Pentru punerea în aplicare a principiilor unitare din anexa VI, se ține seama de concluziile raportului de evaluare cu privire la tifensulfuron-metil, în special de cele din apendicele I și II, astfel cum au fost formulate de Comitetul fitosanitar permanent la data de 29 iunie 2001. În cadrul acestei evaluări generale, statele membre:

                                          —

                                          trebuie să acorde o atenție deosebită protecției apei freatice;

                                          —

                                          trebuie să acorde o atenție deosebită impactului asupra plantelor acvatice și trebuie să se asigure că în condițiile de autorizare sunt incluse, dacă este necesar, măsuri de reducere a riscurilor.

                              27

                              2,4-D
                              Nr. CAS 94-75-7
                              Nr. CIPAC 1

                              Acid (2,4-diclorfenoxi) acetic

                              960 g/kg

                              1 octombrie 2002

                              31 decembrie 2015

                              Se pot autoriza numai utilizările ca erbicid.
                              Pentru punerea în aplicare a principiilor unitare din anexa VI, se ține seama de concluziile raportului de evaluare cu privire la 2,4-D, în special de cele din apendicele I și II, astfel cum au fost formulate de Comitetul fitosanitar permanent la data de 2 octombrie 2001. În cadrul acestei evaluări generale, statele membre:

                                          —

                                          trebuie să acorde o atenție deosebită protecției apei freatice în situația în care substanța activă este aplicată în regiuni cu sol vulnerabil și/sau cu condiții climatice vulnerabile;

                                          —

                                          trebuie să acorde o atenție deosebită absorbției tegumentare;

                                          —

                                          trebuie să acorde o atenție deosebită artropodelor nevizate și trebuie să se asigure că în condițiile de autorizare sunt incluse, dacă este necesar, măsuri de reducere a riscurilor.

                              28

                              Izoproturon
                              Nr. CAS 34123-59-6
                              Nr. CIPAC 336

                              3-(4-izopropilfenil)-1,1-dimetiluree

                              970 g/kg

                              1 ianuarie 2003

                              31 decembrie 2015

                              Se pot autoriza numai utilizările ca erbicid.
                              Pentru punerea în aplicare a principiilor unitare din anexa VI, se ține seama de concluziile raportului de evaluare cu privire la izoproturon, în special de cele din apendicele I și II, astfel cum au fost formulate de Comitetul fitosanitar permanent la data de 7 decembrie 2001. În cadrul acestei evaluări generale, statele membre:

                                          —

                                          trebuie să acorde o atenție deosebită protecției apei freatice în situația în care substanța activă este aplicată în regiuni cu sol vulnerabil și/sau cu condiții climatice vulnerabile sau dacă este aplicată mai frecvent decât este menționat în raportul de evaluare și, dacă este necesar, trebuie să aplice măsuri de reducere a riscurilor;

                                          —

                                          trebuie să acorde o atenție deosebită protecției organismelor acvatice și trebuie să se asigure că în condițiile de autorizare sunt incluse, dacă este necesar, măsuri de reducere a riscurilor.”

                  3.

                  Rândurile 30 – 39 se înlocuiesc cu următorul text:

                              Nr.

                              Denumire comună, numere de identificare

                              Denumire IUPAC

                              Puritate (3)

                              Intrare în vigoare

                              Expirarea includerii

                              Dispoziții specifice

                              „30

                              Iprovalicarb
                              Nr. CAS 140923-17-7
                              Nr. CIPAC 620

                              izopropilester al acidului {2-metil-1-[1-(4-metilfenil)etilcarbonil]propil}-carbamic

                              950 g/kg
                              (specificație provizorie)

                              1 iulie 2002

                              31 decembrie 2015

                              Se pot autoriza numai utilizările ca fungicid.
                              Pentru punerea în aplicare a principiilor unitare din anexa VI, se ține seama de concluziile raportului de evaluare cu privire la iprovalicarb, în special de cele din apendicele I și II, astfel cum au fost formulate de Comitetul fitosanitar permanent la data de 26 februarie 2002. În cadrul acestei evaluări generale:

                                          —

                                          specificațiile materialului tehnic, astfel cum a fost fabricat în scop comercial, trebuie confirmate și susținute prin date analitice adecvate. Materialul testat utilizat în dosarul referitor la toxicitate trebuie comparat și verificat în raport cu aceste specificații ale materialului tehnic;

                                          —

                                          statele membre trebuie să acorde o atenție deosebită protecției operatorilor.

                              31

                              Prosulfuron
                              Nr. CAS 94125-34-5
                              Nr. CIPAC 579

                              1-(4-metoxi-6-metil-1,3,5-triazin-2-il)-3-[2-(3,3,3-trifluorpropil)-fenilsulfonil]-uree

                              950 g/kg

                              1 iulie 2002

                              31 decembrie 2015

                              Se pot autoriza numai utilizările ca erbicid.
                              Pentru punerea în aplicare a principiilor unitare din anexa VI, se ține seama de concluziile raportului de evaluare cu privire la prosulfuron, în special de cele din apendicele I și II, astfel cum au fost formulate de Comitetul fitosanitar permanent la data de 26 februarie 2002. În cadrul acestei evaluări generale, statele membre:

                                          —

                                          trebuie să ia în considerare cu atenție riscul pentru plantele acvatice dacă substanța activă este aplicată în apropiere de ape de suprafață. Dacă este necesar, trebuie aplicate măsuri de reducere a riscurilor;

                                          —

                                          trebuie să acorde o atenție deosebită protecției apei freatice în situația în care substanța activă este aplicată în regiuni cu sol vulnerabil și/sau cu condiții climatice vulnerabile. Dacă este necesar, trebuie aplicate măsuri de reducere a riscurilor.

                              32

                              Sulfosulfuron
                              Nr. CAS 141776-32-1
                              Nr. CIPAC 601

                              1-(4,6-dimetoxipirimidin-2-il)-3-[(2-etansulfonil-imidazo[1,2-a]piridin) sulfonil]uree

                              980 g/kg

                              1 iulie 2002

                              31 decembrie 2015

                              Se pot autoriza numai utilizările ca erbicid.
                              Pentru punerea în aplicare a principiilor unitare din anexa VI, se ține seama de concluziile raportului de evaluare cu privire la sulfosulfuron, în special de cele din apendicele I și II, astfel cum au fost formulate de Comitetul fitosanitar permanent la data de 26 februarie 2002. În cadrul acestei evaluări generale:

                                          —

                                          statele membre trebuie să acorde o atenție deosebită protecției plantelor acvatice și algelor. Dacă este necesar, trebuie aplicate măsuri de reducere a riscurilor;

                                          —

                                          statele membre trebuie să acorde o atenție deosebită protecției apei freatice în situația în care substanța activă este aplicată în regiuni cu sol vulnerabil și/sau cu condiții climatice vulnerabile.

                              33

                              Cinidon-etil
                              Nr. CAS 142891-20-1
                              Nr. CIPAC 598

                              (Z)-etil 2-clor-3-[2-clor-5-(ciclohex-1-enă-1,2-dicarboximid)fenil]acrilat

                              940 g/kg

                              1 octombrie 2002

                              31 decembrie 2015

                              Se pot autoriza numai utilizările ca erbicid.
                              Pentru punerea în aplicare a principiilor unitare din anexa VI, se ține seama de concluziile raportului de evaluare cu privire la cinidon-etil, în special de cele din apendicele I și II, astfel cum au fost formulate de Comitetul fitosanitar permanent la data de 19 aprilie 2002. În cadrul acestei evaluări generale, statele membre:

                                          —

                                          trebuie să acorde o atenție deosebită posibilității de contaminare a apei freatice în situația în care substanța activă este aplicată în regiuni cu sol vulnerabil (de exemplu, sol cu pH neutru sau mare) și/sau cu condiții climatice vulnerabile;

                                          —

                                          trebuie să acorde o atenție deosebită protecției organismelor acvatice.

                                    Condițiile de autorizare trebuie să includă, dacă este necesar, măsuri de reducere a riscurilor.

                              34

                              Cihalofop-butil
                              Nr. CAS 122008-85-9
                              Nr. CIPAC 596

                              Butil-(R)-2-[4(4-cian-2-fluorfenoxi) fenoxi]propionat

                              950 g/kg

                              1 octombrie 2002

                              31 decembrie 2015

                              Se pot autoriza numai utilizările ca erbicid.
                              Pentru punerea în aplicare a principiilor unitare din anexa VI, se ține seama de concluziile raportului de evaluare cu privire la cihalofop-butil, în special de cele din apendicele I și II, astfel cum au fost formulate de Comitetul fitosanitar permanent la data de 19 aprilie 2002. În cadrul acestei evaluări generale:

                                          —

                                          statele membre trebuie să acorde o atenție deosebită impactului potențial al aplicărilor pe cale aeriană asupra organismelor nevizate și, în special, asupra speciilor acvatice. Condițiile de autorizare trebuie să includă, dacă este necesar, restricții sau măsuri de reducere a riscurilor;

                                          —

                                          statele membre trebuie să acorde o atenție deosebită impactului potențial al aplicărilor terestre asupra organismelor acvatice din orezării. Condițiile de autorizare trebuie să includă, dacă este necesar, măsuri de reducere a riscurilor.

                              35

                              Famoxadon
                              Nr. CAS 131807-57-3
                              Nr. CIPAC 594

                              3-anilin-5-metil-5-(4-fenoxifenil)-1,3-oxazolidin-2,4-dionă

                              960 g/kg

                              1 octombrie 2002

                              31 decembrie 2015

                              Se pot autoriza numai utilizările ca fungicid.
                              Pentru punerea în aplicare a principiilor unitare din anexa VI, se ține seama de concluziile raportului de evaluare cu privire la famoxadon, în special de cele din apendicele I și II, astfel cum au fost formulate de Comitetul fitosanitar permanent la data de 19 aprilie 2002. În cadrul acestei evaluări generale:

                                          —

                                          statele membre trebuie să acorde o atenție deosebită riscului cronic potențial al substanței active sau al metaboliților ei asupra râmelor;

                                          —

                                          statele membre trebuie să acorde o atenție deosebită protecției organismelor acvatice și trebuie să se asigure că în condițiile de autorizare sunt incluse, dacă este necesar, măsuri de reducere a riscurilor;

                                          —

                                          statele membre trebuie să acorde o atenție deosebită protecției operatorilor.

                              36

                              Florasulam
                              Nr. CAS 145701-23-1
                              Nr. CIPAC 616

                              2', 6', 8-trifluor-5-metoxi-[1,2,4]-triazol [1,5-c] primidin-2-sulfonanilidă

                              970 g/kg

                              1 octombrie 2002

                              31 decembrie 2015

                              Se pot autoriza numai utilizările ca erbicid.
                              Pentru punerea în aplicare a principiilor unitare din anexa VI, se ține seama de concluziile raportului de evaluare cu privire la florasulam, în special de cele din apendicele I și II, astfel cum au fost formulate de Comitetul fitosanitar permanent la data de 19 aprilie 2002. În cadrul acestei evaluări generale, statele membre:

                                          —

                                          trebuie să acorde o atenție deosebită posibilității de contaminare a apelor subterane în situația în care substanța activă este aplicată în regiuni cu sol vulnerabil și/sau cu condiții climatice vulnerabile. Condițiile de autorizare trebuie să includă, dacă este necesar, măsuri de reducere a riscurilor.

                              37

                              Metalaxil-M
                              Nr. CAS 70630-17-0
                              Nr. CIPAC 580

                              Metil (R)-2-{[(2,6-dimetilfenil)metoxiacetil]amino}propionat

                              910 g/kg

                              1 octombrie 2002

                              31 decembrie 2015

                              Se pot autoriza numai utilizările ca fungicid.
                              Pentru punerea în aplicare a principiilor unitare din anexa VI, se ține seama de concluziile raportului de evaluare cu privire la metalaxil-M, în special de cele din apendicele I și II, astfel cum au fost formulate de Comitetul fitosanitar permanent la data de 19 aprilie 2002. În cadrul acestei evaluări generale:

                                          —

                                          se acordă o atenție deosebită posibilității de contaminare a apei freatice cu substanța activă sau cu produșii ei de degradare CGA 62826 și CGA 108906 în situația în care substanța activă este aplicată în regiuni cu sol vulnerabil și/sau cu condiții climatice vulnerabile. Dacă este necesar, trebuie aplicate măsuri de reducere a riscurilor.

                              38

                              Picolinafen
                              Nr. CAS 137641-05-5
                              Nr. CIPAC 639

                              4'-fluor-6-[(α,α,α-trifluor-m-tolil)oxi]picolinanilidă

                              970 g/kg

                              1 octombrie 2002

                              31 decembrie 2015

                              Se pot autoriza numai utilizările ca erbicid.
                              Pentru punerea în aplicare a principiilor unitare din anexa VI, se ține seama de concluziile raportului de evaluare cu privire la picolinafen, în special de cele din apendicele I și II, astfel cum au fost formulate de Comitetul fitosanitar permanent la data de 19 aprilie 2002. În cadrul acestei evaluări generale, statele membre:

                                          —

                                          trebuie să acorde o atenție deosebită protecției organismelor acvatice. Condițiile de autorizare trebuie să includă, dacă este necesar, măsuri de reducere a riscurilor.

                              39

                              Flumioxazin
                              Nr. CAS 103361-09-7
                              Nr. CIPAC 578

                              N-(7-fluor-3,4-dihidro-3-oxo-4-prop-2-inil-2H-1,4-benzoxazin-6-il)ciclohex-1-enă-1,2-dicarboximidă

                              960 g/kg

                              1 ianuarie 2003

                              31 decembrie 2015

                              Se pot autoriza numai utilizările ca erbicid.
                              Pentru punerea în aplicare a principiilor unitare din anexa VI, se ține seama de concluziile raportului de evaluare cu privire la flumioxazin, în special de cele din apendicele I și II, astfel cum au fost formulate de Comitetul fitosanitar permanent la data de 28 iunie 2002. În cadrul acestei evaluări generale, statele membre:

                                          —

                                          trebuie să acorde o atenție deosebită riscului pentru plantele acvatice și pentru alge. Condițiile de autorizare trebuie să includă, dacă este necesar, măsuri de reducere a riscurilor.”

         (1)  Detalii suplimentare cu privire la identitatea și specificațiile substanțelor active sunt prezentate în rapoartele de evaluare respective.

         (2)  Detalii suplimentare cu privire la identitatea și specificațiile substanțelor active sunt prezentate în rapoartele de evaluare respective.

         (3)  Detalii suplimentare cu privire la identitatea și specificațiile substanțelor active sunt prezentate în rapoartele de evaluare respective.


title: Directiva 2010/83/UE a Comisiei din 30 noiembrie 2010 de modificare a Directivei 91/414/CEE a Consiliului în vederea includerii napropamidului ca substanță activă  Text cu relevanță pentru SEE

text:
               1.12.2010

               RO

               Jurnalul Oficial al Uniunii Europene

               L 315/29

         DIRECTIVA 2010/83/UE A COMISIEI
   din 30 noiembrie 2010
   de modificare a Directivei 91/414/CEE a Consiliului în vederea includerii napropamidului ca substanță activă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele detaliate de punere în aplicare a fazei a treia din programul de lucru menționat la articolul 8 alineatul (2) din Directiva 91/414/CEE, precum și o listă de substanțe active care trebuie evaluate în vederea eventualei lor includeri în anexa I la Directiva 91/414/CEE. Lista respectivă include napropamidul. Prin Decizia 2008/902/CE a Comisiei (4), s-a hotărât neincluderea napropamidului în anexa I la Directiva 91/414/CEE.

               (2)

               În conformitate cu articolul 6 alineatul (2) din Directiva 91/414/CEE, notificatorul inițial, denumit în continuare „solicitantul”, a prezentat o nouă cerere solicitând aplicarea procedurii accelerate, astfel cum se prevede la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (3)

               Cererea a fost transmisă Danemarcei, care fusese desemnată stat membru raportor prin Regulamentul (CE) nr. 1490/2002. Perioada de timp pentru procedura accelerată a fost respectată. Specificarea substanței active a fost clarificată. Utilizările indicate sunt identice cu cele care au făcut obiectul Deciziei 2008/902/CE. Cererea respectivă respectă, de asemenea, cerințele de fond și de procedură restante menționate la articolul 15 din Regulamentul (CE) nr. 33/2008.

               (4)

               Danemarca a evaluat noile informații și date transmise de către solicitant și a pregătit un raport suplimentar. Ea a comunicat respectivul raport Autorității Europene pentru Siguranța Alimentară (denumită în continuare „autoritatea”) și Comisiei la 30 iunie 2009. Autoritatea a comunicat raportul suplimentar celorlalte state membre și solicitantului pentru observații și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la solicitarea Comisiei, autoritatea a prezentat Comisiei concluzia sa referitoare la napropamid, la data de 26 martie 2010 (6). Proiectul de raport de evaluare, raportul suplimentar și concluzia autorității au fost reexaminate de către statele membre și Comisie în cadrul Comitetului permanent pentru lanțul alimentar și sănătatea animală și au fost finalizate la 28 octombrie 2010 sub forma raportului de evaluare al Comisiei referitor la napropamid.

               (5)

               Raportul suplimentar elaborat de statul membru raportor și noua concluzie emisă de autoritate se concentrează asupra preocupărilor care au condus la neincludere. Aceste preocupări erau, în special, eventuala contaminare a apelor subterane cu metabolitul acid 2-(1-naftiloxi) propionic, denumit în continuare „NOPA”, precum și riscul pentru mamifere, păsările care se hrănesc cu pește și organismele acvatice. Noile date prezentate de solicitant indică următoarele: metabolitul NOPA nu are relevanță toxicologică și nici biologică. În plus, riscul pentru păsări și mamifere ar putea fi considerat ca fiind scăzut, în timp ce pentru organismele acvatice au putut fi identificate utilizări acceptabile, pe baza datelor suplimentare furnizate.

               (6)

               În consecință, datele și informațiile suplimentare furnizate de solicitant permit eliminarea preocupărilor specifice care au dus la neincludere. Nu s-a ridicat nicio altă problemă de ordin științific.

               (7)

               Diferitele examinări efectuate au arătat că produsele de protecție a plantelor care conțin napropamid pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. În consecință, substanța napropamid ar trebui să fie inclusă în anexa I, pentru a garanta că, în toate statele membre, pot fi acordate autorizațiile pentru produsele de protecție a plantelor care conțin această substanță activă, în conformitate cu dispozițiile directivei menționate.

               (8)

               Fără a aduce atingere concluziei respective, este adecvat să se obțină informații suplimentare cu privire la anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I poate fi supusă unor condiții. Prin urmare, este adecvat să se solicite prezentarea de către solicitant a unor informații privind riscul acvatic legat de metaboliții de fotoliză și de metabolitul NOPA, precum și informații privind evaluarea riscului pentru plantele acvatice.

               (9)

               Prin urmare, Directiva 91/414/CEE ar trebui modificată în consecință.

               (10)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică conform anexei la prezenta directivă.
   Articolul 2
   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 30 iunie 2011 cel târziu. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare la data de 1 ianuarie 2011.
   Articolul 4
   Prezenta directivă se adresează statelor membre.

      Adoptată la Bruxelles, 30 noiembrie 2010.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  JO L 326, 4.12.2008, p. 35.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară, Conclusion on the peer review of the pesticide risk assessment of the active substance napropamide (Concluzie asupra reexaminării inter pares a evaluării riscului utilizării ca pesticid a substanței active napropamid). Jurnalul EFSA 2009; 8(4):1565. [73 pp.]. doi:10.2903/j.efsa.2010.1565. Disponibil la adresa: www.efsa.europa.eu

      ANEXĂ
      Următoarea rubrică se adaugă la sfârșitul tabelului din anexa I la Directiva 91/414/CEE:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Expirarea includerii

                     Dispoziții specifice

                     „315

                     Napropamid
                     Nr. CAS: 15299-99-7

                     (RS)-N,N-dietil-2-(1-naftiloxi)propionamid

                     ≥ 930 g/kg
                     (Amestec racemic)
                     Impuritate relevantă
                     Toluen: maximum 1,4 g/kg

                     1 ianuarie 2011

                     31 decembrie 2020

                     PARTEA A
                     Se pot autoriza numai utilizările ca erbicid.
                     PARTEA B
                     Pentru punerea în aplicare a principiilor uniforme din anexa VI, se iau în considerare concluziile din raportul de examinare privind napropamidul, în special apendicele I și II, în forma lor finalizată la 28 octombrie 2010 în cadrul Comitetului permanent pentru lanțul alimentar și sănătatea animală.
                     În această evaluare generală, statele membre acordă o atenție deosebită:

                                 —

                                 siguranței operatorilor: condițiile de utilizare specifică, utilizarea de echipamente individuale de protecție adecvate, dacă este necesar;

                                 —

                                 protecției organismelor acvatice: condițiile de autorizare includ măsuri de atenuare a riscurilor, după caz, de exemplu zone tampon adecvate;

                                 —

                                 siguranța consumatorilor în ceea ce privește prezența în apele subterane a metabolitului acid 2-(1-naftiloxi) propionic, denumit în continuare «NOPA».

                           Statele membre în cauză se asigură că solicitantul prezintă Comisiei, până la 31 decembrie 2012 cel târziu, informații care să confirme evaluarea expunerii suprafeței apei la metaboliții de fotoliză și la metabolitul NOPA și informații privind evaluarea riscului pentru plantele acvatice.”

         (1)  Detalii suplimentare privind identitatea și specificațiile substanței active se găsesc în raportul de examinare.


title: Directiva 2010/58/UE a Comisiei din 23 august 2010 de modificare a Directivei 91/414/CEE a Consiliului în ceea ce privește extinderea utilizării substanței active iprodionă  Text cu relevanță pentru SEE

text:
               24.8.2010

               RO

               Jurnalul Oficial al Uniunii Europene

               L 221/12

         DIRECTIVA 2010/58/UE A COMISIEI
   din 23 august 2010
   de modificare a Directivei 91/414/CEE a Consiliului în ceea ce privește extinderea utilizării substanței active iprodionă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1) al doilea paragraf a doua liniuță,
   întrucât:

               (1)

               Prin Directiva 2003/31/CE a Comisiei (2), iprodiona a fost inclusă ca substanță activă în anexa I la Directiva 91/414/CEE.

               (2)

               Atunci când a înaintat cererea pentru includerea substanței iprodionă, singurul notificator al acesteia, firma Bayer, a furnizat date privind utilizările ca fungicid, care veneau în sprijinul concluziei generale conform căreia se consideră că produsele fitosanitare care conțin iprodionă îndeplinesc cerințele de siguranță stabilite la articolul 5 alineatul (1) literele (a) și (b) din Directiva 91/414/CEE.

               (3)

               Pe lângă această utilizare, un alt notificator, firma DEVGEN, a solicitat o modificare pentru a permite utilizarea iprodionei ca nematocid. În sprijinul acestei extinderi a utilizării, notificatorul, firma DEVGEN, a furnizat informații suplimentare.

               (4)

               Franța a analizat informațiile furnizate și a informat Comisia la 12 ianuarie 2010 cu privire la concluziile sale, conform cărora extinderea solicitată a utilizării nu implică alte riscuri suplimentare pe lângă cele luate deja în considerare în dispozițiile specifice referitoare la iprodionă din anexa I la Directiva 91/414/CEE și în raportul de evaluare al Comisiei privind substanța în cauză. În special, Franța a redactat diverse anexe la raportul de evaluare în domeniile pertinente ale evaluării de risc, ale căror concluzii confirmă admisibilitatea unei astfel de extinderi a utilizării.

               (5)

               Prin urmare, modificarea dispozițiilor specifice privind substanța iprodionă este justificată.

               (6)

               Prin urmare, este necesar ca Directiva 91/414/CEE să fie modificată în consecință.

               (7)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică conform anexei la prezenta directivă.
   Articolul 2
   Statele membre adoptă și publică cel târziu până la 24 decembrie 2010 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste dispoziții începând cu 25 decembrie 2010.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 23 august 2010.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 101, 23.4.2003, p. 3.

      ANEXĂ
      În anexa I la Directiva 91/414/CEE, rândul 50 se înlocuiește cu următorul text:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Expirarea includerii

                     Dispoziții specifice

                     „50

                     Iprodionă
                     Nr. CAS 36734-19-7
                     Nr. CIPAC 278

                     3-(3,5-diclorofenil)nizopropil2,4-dioxo-imidazolidină-1-carboximidă

                     960 g/kg

                     1 ianuarie 2004

                     31 decembrie 2013

                     Se pot autoriza numai utilizările ca fungicid și ca nematocid.
                     Pentru punerea în aplicare a principiilor uniforme din anexa VI, se iau în considerare concluziile din raportul de analiză a iprodionei, în special apendicele I și II, în forma lor finalizată la 3 decembrie 2002 în cadrul Comitetului permanent pentru lanțul alimentar și sănătatea animală. La această evaluare generală, statele membre:

                                 —

                                 trebuie să acorde o atenție specială contaminării potențiale a apelor subterane atunci când substanța activă este aplicată în doze ridicate (în special pe gazon) pe soluri acide (pH-ul mai mic de 6) în condiții climatice vulnerabile;

                                 —

                                 trebuie să ia în considerare cu atenție riscul pentru nevertebratele acvatice, dacă substanța activă este aplicată în locuri direct adiacente apelor de suprafață. Trebuie să se ia măsuri care să vizeze atenuarea riscurilor, dacă este cazul.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Directiva 2011/5/UE a Comisiei din 20 ianuarie 2011 de modificare a Directivei 91/414/CEE a Consiliului în vederea includerii substanței himexazol ca substanță activă și de modificare a Deciziei 2008/934/CE  Text cu relevanță pentru SEE

text:
               21.1.2011

               RO

               Jurnalul Oficial al Uniunii Europene

               L 18/34

         DIRECTIVA 2011/5/UE A COMISIEI
   din 20 ianuarie 2011
   de modificare a Directivei 91/414/CEE a Consiliului în vederea includerii substanței himexazol ca substanță activă și de modificare a Deciziei 2008/934/CE
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele detaliate de punere în aplicare a etapei a treia a programului de lucru menționat la articolul 8 alineatul (2) din Directiva 91/414/CEE și stabilesc o listă de substanțe active care urmează să fie evaluate în vederea unei eventuale includeri a acestora în anexa I la Directiva 91/414/CEE. Această listă include substanța himexazol.

               (2)

               În conformitate cu articolul 11e din Regulamentul (CE) nr. 1490/2002, solicitantul și-a retras sprijinul pentru includerea substanței active respective în anexa I la Directiva 91/414/CEE, în termen de două luni de la primirea proiectului de raport de evaluare. În consecință, Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (4) a fost adoptată privind neincluderea substanței himexazol.

               (3)

               În conformitate cu articolul 6 alineatul (2) din Directiva 91/414/CEE, notificatorul inițial (denumit în continuare „solicitantul”) a depus o nouă cerere solicitând aplicarea procedurii accelerate, astfel cum se prevede la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (4)

               Cererea a fost transmisă Finlandei, care a fost desemnată stat membru raportor prin Regulamentul (CE) nr. 451/2000. Perioada de timp pentru procedura accelerată a fost respectată. Specificațiile substanței active și utilizările indicate sunt identice cu cele care au făcut obiectul Deciziei 2008/934/CE. Cererea respectivă este conformă, de asemenea, cu celelalte cerințe de fond și de procedură de la articolul 15 din Regulamentul (CE) nr. 33/2008.

               (5)

               Finlanda a evaluat informațiile suplimentare transmise de către solicitant și a pregătit un raport suplimentar. Raportul respectiv a fost comunicat Autorității Europene pentru Siguranța Alimentară (denumită în continuare „autoritatea”) și Comisiei, la data de 17 septembrie 2009. Autoritatea a comunicat raportul suplimentar, pentru observații, celorlalte state membre și solicitantului și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la cererea Comisiei, la 4 noiembrie 2010 autoritatea și-a prezentat, în fața Comisiei, concluzia privind substanța himexazol (6). Proiectul de raport de evaluare, raportul suplimentar și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la data de 23 noiembrie 2010 sub forma raportului de reexaminare al Comisiei privind substanța himexazol.

               (6)

               Diferitele examinări efectuate au arătat că produsele de protecție a plantelor care conțin himexazol pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. Prin urmare, substanța activă himexazol ar trebui să fie inclusă în anexa I, pentru a garanta că în toate statele membre autorizațiile pentru produsele de protecție a plantelor care conțin această substanță activă sunt emise în conformitate cu prevederile directivei menționate.

               (7)

               Fără a aduce atingere acestei concluzii, este necesar să se obțină informații suplimentare privind anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I poate fi supusă anumitor condiții. Prin urmare, este necesar să se solicite prezentarea de către solicitant de informații suplimentare pentru a confirma natura reziduurilor în culturi de rădăcinoase și riscul pentru păsările și mamiferele granivore.

               (8)

               Înainte de includerea unei substanțe active în anexa I, ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (9)

               Fără a aduce atingere obligațiilor definite în Directiva 91/414/CEE ca urmare a includerii unei substanțe active în anexa I, statele membre ar trebui să dispună de o perioadă de șase luni de la includerea substanței pentru a reexamina autorizațiile existente pentru produsele de protecție a plantelor care conțin himexazol, pentru a se asigura că cerințele menționate în Directiva 91/414/CEE sunt îndeplinite, în special cele de la articolul 13 și condițiile relevante din anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să fie acordat un termen mai lung pentru prezentarea și evaluarea dosarului complet, prevăzut la anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme menționate în Directiva 91/414/CEE.

               (10)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (7) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesară clarificarea obligațiilor statelor membre, în special a obligației de a verifica dacă titularul unei autorizații demonstrează că are acces la un dosar care respectă cerințele din anexa II la directiva respectivă. Totuși, această clarificare nu impune nicio altă nouă obligație statelor membre sau titularilor autorizațiilor, în raport cu directivele de modificare a anexei I adoptate până în prezent.

               (11)

               Prin urmare, Directiva 91/414/CEE ar trebui modificată în consecință.

               (12)

               Decizia 2008/934/CE prevede neincluderea substanței himexazol și retragerea autorizațiilor pentru produsele de protecție a plantelor care conțin această substanță până la 31 decembrie 2011. Este necesar să se elimine rândul referitor la himexazol din anexa la decizia respectivă.

               (13)

               Prin urmare, Decizia 2008/934/CE ar trebui modificată în consecință.

               (14)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Rândul referitor la himexazol din anexa la Decizia 2008/934/CE se elimină.
   Articolul 3
   Statele membre adoptă și publică până la 30 noiembrie 2011 cel târziu actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte de la 1 decembrie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   (1)   Atunci când este necesar, statele membre modifică sau retrag, în conformitate cu Directiva 91/414/CEE, până la 1 decembrie 2011, autorizațiile existente pentru produsele de protecție a plantelor care conțin himexazol ca substanță activă.
   Până la această dată, statele membre verifică, în special, dacă se respectă condițiile referitoare la himexazol din anexa I la directiva respectivă, cu excepția celor din partea B a rubricii corespunzătoare acestei substanțe active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva respectivă, în conformitate cu condițiile prevăzute la articolul 13 din aceasta.
   (2)   Prin derogare de la alineatul (1), pentru fiecare produs de protecție a plantelor autorizat care conține himexazol, fie ca substanță activă unică, fie ca una dintr-o serie de substanțe active, toate fiind incluse în lista din anexa I la Directiva 91/414/CEE până la 31 mai 2011 cel târziu, statele membre reevaluează produsul în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la directiva respectivă și luând în considerare partea B a rubricii din anexa I la directiva respectivă cu privire la himexazol. Pe baza evaluării respective, statele membre stabilesc dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma acelei determinări, statele membre:

               (a)

               modifică sau retrag autorizația în cazul unui produs care conține himexazol ca substanță activă unică, după caz, până la 31 mai 2015 cel târziu; sau

               (b)

               modifică sau retrag autorizația în cazul unui produs care conține himexazol ca una dintre mai multe substanțe active, după caz, până la 31 mai 2015 sau până la data stabilită pentru modificare sau retragere în directiva sau directivele respective care au adăugat substanța sau substanțele relevante în anexa I la Directiva 91/414/CEE, dacă această din urmă dată este ulterioară celei dintâi.

         Articolul 5
   Prezenta directivă intră în vigoare la data de 1 iunie 2011.
   Articolul 6
   Prezenta directivă se adresează statelor membre.

      Adoptată la Bruxelles, 20 ianuarie 2011.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  JO L 333, 11.12.2008, p. 11.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară; „Conclusion on the peer review of the pesticide risk assessment of the active substance hymexazol” (Concluzia evaluării inter pares a riscului utilizării ca pesticid a substanței active himexazol). The EFSA Journal 2010; 8(11):1653. [63 pp.]. doi:10.2903/j.efsa.2010.1653. Document disponibil la adresa: www.efsa.europa.eu

      (7)  JO L 366, 15.12.1992, p. 10.

      ANEXĂ
      Se adaugă următoarea rubrică la sfârșitul tabelului din anexa I la Directiva 91/414/CEE:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Expirarea includerii

                     Dispoziții specifice

                     „318

                     Himexazol
                     Nr. CAS:

                        10004-44-1

                     Nr. CIPAC: 528

                     5-metilisoxazol-3-ol (sau 5-metil-1,2-oxazol-3-ol)

                     ≥ 985 g/kg

                     1 iunie 2011

                     31 mai 2021

                     PARTEA A
                     Se poate autoriza numai utilizarea ca fungicid în scopul granulării semințelor de sfeclă de zahăr în cadrul infrastructurilor profesionale de tratare a semințelor.
                     PARTEA B
                     Pentru punerea în aplicare a principiilor uniforme prevăzute în anexa VI, se va ține seama de concluziile raportului de reexaminare privind substanța himexazol, în special apendicele I și II, în versiunea definitivă elaborată de Comitetul permanent pentru lanțul alimentar și sănătatea animală din 23 noiembrie 2010.
                     În această evaluare generală, statele membre acordă o atenție deosebită:

                                 —

                                 siguranței operatorilor și lucrătorilor. Condițiile de autorizare trebuie să cuprindă, după caz, măsuri de protecție;

                                 —

                                 riscului pentru păsări și mamifere granivore.

                           Condițiile de utilizare includ măsuri de diminuare a riscului, dacă este cazul.
                     Statele membre în cauză solicită prezentarea de informații de confirmare a naturii reziduurilor în culturi de rădăcinoase și a riscului pentru păsările și mamiferele granivore.
                     Statele membre în cauză se asigură că solicitantul furnizează Comisiei aceste informații de confirmare până la 31 mai 2013.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Directiva 2011/37/UE a Comisiei din 30 martie 2011 de modificare a anexei II la Directiva 2000/53/CE a Parlamentului European și a Consiliului privind vehiculele scoase din uz  Text cu relevanță pentru SEE

text:
               31.3.2011

               RO

               Jurnalul Oficial al Uniunii Europene

               L 85/3

         DIRECTIVA 2011/37/UE A COMISIEI
   din 30 martie 2011
   de modificare a anexei II la Directiva 2000/53/CE a Parlamentului European și a Consiliului privind vehiculele scoase din uz
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/53/CE a Parlamentului European și a Consiliului din 18 septembrie 2000 privind vehiculele scoase din uz (1), în special articolul 4 alineatul (2) litera (b),
   întrucât:

               (1)

               Directiva 2000/53/CE interzice utilizarea de plumb, mercur, cadmiu sau crom hexavalent în materiale și componente ale vehiculelor introduse pe piață după 1 iulie 2003, cu excepția cazurilor enumerate în anexa II la directivă și în condițiile prevăzute de aceasta. În temeiul articolului 4 alineatul (2) litera (b) din Directiva 2000/53/CE, Comisia trebuie să adapteze periodic anexa II la respectiva directivă, în funcție de progresul științific și tehnic.

               (2)

               Anexa II la Directiva 2000/53/CE enumeră materialele și componentele de vehicule exceptate de la interdicția prevăzută la articolul 4 alineatul (2) litera (a) din respectiva directivă. Vehiculele introduse pe piață înainte de data de expirare a unei anumite exceptări pot conține plumb, mercur, cadmiu sau crom hexavalent în materialele și componentele enumerate în anexa II la Directiva 2000/53/CE.

               (3)

               Anumite materiale și componente care conțin plumb, mercur, cadmiu sau crom hexavalent trebuie să fie exceptate în continuare de la interdicția prevăzută la articolul 4 alineatul (2) litera (a) din Directiva 2000/53/CE, întrucât utilizarea acestor substanțe în respectivele materiale și componente specifice nu poate fi încă evitată din punct de vedere tehnic sau științific. Prin urmare, este oportun să se prelungească data de expirare a exceptărilor respective până când va exista posibilitatea evitării utilizării respectivelor substanțe interzise.

               (4)

               Utilizarea plumbului pentru materialele termoelectrice ale componentelor automobilelor în cazul aplicațiilor cu reducere a emisiilor de CO2 prin recuperarea căldurii de eșapament nu poate fi în prezent evitată din punct de vedere tehnic și științific. Prin urmare, materialele respective trebuie să fie exceptate temporar de la interdicția prevăzută la articolul 4 alineatul (2) litera (a) din Directiva 2000/53/CE.

               (5)

               Anumite materiale și componente care conțin plumb, mercur, cadmiu sau crom hexavalent trebuie să fie exceptate în continuare de la interdicția prevăzută la articolul 4 alineatul (2) litera (a) din Directiva 2000/53/CE, fără dată de expirare, întrucât utilizarea acestor substanțe în respectivele materiale și componente specifice enumerate în anexa II la directiva respectivă nu poate fi încă evitată din punct de vedere tehnic sau științific.

               (6)

               Anexa II la Directiva 2000/53/CE prevede că piesele de schimb introduse pe piață după 1 iulie 2003, care sunt folosite pentru vehiculele introduse pe piață înainte de 1 iulie 2003, sunt exceptate de la aplicarea dispozițiilor articolului 4 alineatul (2) litera (a) din directiva respectivă. Această exceptare permite repararea vehiculelor introduse pe piață înainte de intrarea în vigoare a interdicției prevăzute la articolul în cauză, prin utilizarea unor piese de schimb care îndeplinesc aceleași cerințe de calitate și siguranță ca și cele cu care acestea au fost prevăzute inițial.

               (7)

               Piesele de schimb pentru vehiculele introduse pe piață după 1 iulie 2003, dar înainte de data de expirare a unei exceptări indicate în anexa II la Directiva 2000/53/CE nu beneficiază de această exceptare. Așadar, piesele de schimb pentru acele vehicule nu trebuie să conțină metale grele, chiar dacă acestea sunt utilizate pentru înlocuirea unor piese care conțineau inițial metale grele.

               (8)

               În anumite cazuri, este tehnic imposibilă repararea vehiculelor utilizând alte piese de schimb decât cele originale, deoarece acest lucru ar necesita modificări ale caracteristicilor dimensionale și funcționale ale întregilor sisteme ale vehiculelor. Astfel de piese de schimb nu se pot adapta la sistemele unor vehicule fabricate inițial cu piese conținând metale grele, iar aceste vehicule nu pot fi reparate, putând fi necesară eliminarea lor prematură. Prin urmare, anexa II la Directiva 2000/53/CE trebuie modificată pentru a permite repararea vehiculelor respective.

               (9)

               Prin urmare, Directiva 2000/53/CE trebuie modificată în consecință.

               (10)

               Măsurile prevăzute de prezenta directivă sunt conforme cu avizul comitetului înființat în temeiul articolului 18 alineatul (1) din Directiva 2006/12/CE a Parlamentului European și a Consiliului din 5 aprilie 2006 privind deșeurile (2),

         ADOPTĂ PREZENTA DIRECTIVĂ:
   Articolul 1
   Anexa II la Directiva 2000/53/CE se înlocuiește cu textul din anexa la prezenta directivă.
   Articolul 2
   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până cel târziu la 31 decembrie 2011.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 30 martie 2011.

            Pentru Comisie

            Președintele

         José Manuel BARROSO

      (1)  JO L 269, 21.10.2000, p. 34.

      (2)  JO L 114, 27.4.2006, p. 9.

      ANEXĂ

            „ANEXA II

               Materiale și componente exceptate de la articolul 4 alineatul (2) litera (a)

                        Materiale și componente

                        Obiectul și data de expirare a exceptării

                        Se etichetează sau se identifică în conformitate cu articolul 4 alineatul (2) litera (b) punctul (iv)

                           Plumbul ca element de aliere

                                    1(a).

                                    Oțel pentru prelucrări mecanice și componente din oțel galvanizat în șarjă prin pulverizare la cald cu conținut de plumb de până la 0,35 % în greutate

                                    1(b).

                                    Table din oțel galvanizate continuu cu conținut de plumb de până la 0,35 % în greutate

                        Vehicule omologate înainte de 1 ianuarie 2016 și piese de schimb pentru aceste vehicule

                                    2(a).

                                    Aluminiu pentru prelucrări mecanice cu conținut de plumb de până la 2 % în greutate

                        Ca piese de schimb pentru vehicule introduse pe piață înainte de 1 iulie 2005

                                    2(b).

                                    Aluminiu cu conținut de plumb de până la 1,5 % în greutate

                        Ca piese de schimb pentru vehicule introduse pe piață înainte de 1 iulie 2008

                                    2(c).

                                    Aluminiu cu conținut de plumb de până la 0,4 % în greutate

                            (2)

                                    3.

                                    Aliaj de cupru cu un conținut de plumb de până la 4 % în greutate

                            (2)

                                    4(a).

                                    Bucșe și carcase de lagăre

                        Ca piese de schimb pentru vehicule introduse pe piață înainte de 1 iulie 2008

                                    4(b).

                                    Bucșe și carcase de lagăre în motoare, transmisii și compresoare de aer condiționat

                        1 iulie 2011 și piese de schimb pentru vehicule introduse pe piață înainte de 1 iulie 2011

                           Plumb și compuși ai plumbului în componente

                                    5.

                                    Baterii

                            (2)

                        X

                                    6.

                                    Amortizoare de vibrații

                        Vehicule omologate înainte de 1 ianuarie 2016 și piese de schimb pentru aceste vehicule

                        X

                                    7(a).

                                    Agenți de vulcanizare și stabilizatori pentru elastomeri în furtunuri de frână, furtunuri pentru combustibil, furtunuri pentru ventilarea aerului, piese din elastomeri/metal în șasiuri și ansambluri motoare

                        Ca piese de schimb pentru vehicule introduse pe piață înainte de 1 iulie 2005

                                    7(b).

                                    Agenți de vulcanizare și stabilizatori pentru elastomeri în furtunuri de frână, furtunuri pentru combustibil, furtunuri pentru ventilarea aerului, piese din elastomeri/metal în șasiuri și ansambluri motoare cu conținut de plumb de până la 0,5 % în greutate

                        Ca piese de schimb pentru vehicule introduse pe piață înainte de 1 iulie 2006

                                    7(c).

                                    Lianți pentru elastomeri în aplicații ale sistemului de propulsie cu conținut de plumb de până la 0,5 % în greutate

                        Ca piese de schimb pentru vehicule introduse pe piață înainte de 1 iulie 2009

                                    8(a).

                                    Plumbul din aliajele de sudură pentru atașarea componentelor electrice și electronice la plăcile electronice cu circuite imprimate și plumbul din finisajele de la bornele componentelor, altele decât condensatorii electrolitici cu aluminiu, pe contactele componentelor și pe plăcile electronice cu circuite imprimate

                        Vehicule omologate înainte de 1 ianuarie 2016 și piese de schimb pentru aceste vehicule

                        X (1)

                                    8(b).

                                    Plumbul din aliajele de sudură pentru aplicațiile electrice, cu excepția sudurii pe plăcile electronice cu circuite imprimate și pe sticlă

                        Vehicule omologate înainte de 1 ianuarie 2011 și piese de schimb pentru aceste vehicule

                        X (1)

                                    8(c).

                                    Plumbul din finisajele de pe bornele condensatorilor electrolitici cu aluminiu

                        Vehicule omologate înainte de 1 ianuarie 2013 și piese de schimb pentru aceste vehicule

                        X (1)

                                    8(d).

                                    Plumbul utilizat la sudura pe sticlă în senzori de flux de masă de aer

                        Vehicule omologate înainte de 1 ianuarie 2015 și piese de schimb pentru aceste vehicule

                        X (1)

                                    8(e).

                                    Plumbul în aliaje de lipit cu temperatură de topire înaltă (respectiv aliaje de plumb cu conținut de plumb de 85 % din greutate sau mai mult)

                            (3)

                        X (1)

                                    8(f).

                                    Plumbul folosit la sisteme de conectori cu pini flexibili

                            (3)

                        X (1)

                                    8(g).

                                    Plumbul din aliaje de lipit pentru finalizarea unei conexiuni electrice viabile între purtător și substratul semiconductorului în carcasele de circuite integrate tip „Flip Chip”

                            (3)

                        X (1)

                                    8(h).

                                    Plumbul din sudurile de fixare a radiatorului de căldură la ventilatorul de căldură în ansamblurile de semiconductori cu un cip cu dimensiunea zonei de proiecție de cel puțin 1 cm2 și cu densitatea curentului nominal de cel puțin 1 A/mm2 în zona cipului de siliciu

                            (3)

                        X (1)

                                    8(i).

                                    Plumbul din aliaje de lipit pentru aplicații electrice pe sticlă, cu excepția lipiturilor pe sticlă stratificată

                        Vehicule omologate înainte de 1 ianuarie 2013 și piese de schimb pentru aceste vehicule (4)

                        X (1)

                                    8(j).

                                    Plumbul din aliajele de lipit pe sticlă stratificată

                            (3)

                        X (1)

                                    9.

                                    Scaune de supapă

                        Ca piese de schimb pentru tipurile de motoare dezvoltate înainte de 1 iulie 2003

                                    10(a).

                                    Componente electrice și electronice cu conținut de plumb, inserate în sticlă sau în materiale ceramice, în matrice de sticlă sau de ceramică, în materiale vitroceramice sau într-o matrice vitroceramică
                                    Această exceptare nu vizează utilizarea plumbului în:

                                                —

                                                sticla becurilor și în glazura bujiilor;

                                                —

                                                materialele ceramice dielectrice ale componentelor enumerate la poziția 10 literele (b), (c) și (d).

                        X (5) (pentru alte componente decât cele piezoelectrice în motoare)

                                    10(b).

                                    Plumbul din materialele ceramice dielectrice de tip PZT (titanat-zirconat de plumb) din condensatori care fac parte din circuite integrate sau din semiconductoare discrete

                                    10(c).

                                    Plumbul din materialele ceramice dielectrice din condensatoare cu o putere nominală mai mică de 125 V CA sau 250 V CC

                        Vehicule omologate înainte de 1 ianuarie 2016 și piese de schimb pentru aceste vehicule

                                    10(d).

                                    Plumbul din materialele ceramice dielectrice pentru condensatoare care compensează variațiile captatorilor legate de temperatură în cazul sistemelor sonare cu ultrasunete

                            (3)

                                    11.

                                    Inițiatori pirotehnici

                        Vehicule omologate înainte de 1 iulie 2006 și piese de schimb pentru aceste vehicule

                                    12.

                                    Materiale termoelectrice cu conținut de plumb utilizate în aplicațiile electrice ale componentelor automobilelor în vederea reducerii emisiilor de CO2 prin recuperarea căldurii de eșapament

                        Vehicule omologate înainte de 1 ianuarie 2019 și piese de schimb pentru aceste vehicule

                        X

                           Crom hexavalent

                                    13(a).

                                    Acoperiri anticorozive

                        Ca piese de schimb pentru vehicule introduse pe piață înainte de 1 iulie 2007

                                    13(b).

                                    Acoperiri anticorozive ale șuruburilor și ansamblurilor formate din șuruburi și piulițe pentru șasiuri

                        Ca piese de schimb pentru vehicule introduse pe piață înainte de 1 iulie 2008

                                    14.

                                    Ca agent anticorosiv pentru sistemele de răcire din oțel cu carbon aplicabile frigiderelor cu absorbție pentru rulotele auto (de până la 0,75 % în greutate în soluția de răcire), cu excepția cazurilor când este posibilă utilizarea altor tehnologii de răcire (adică disponibile pe piață pentru utilizarea la rulotele auto), fără impact negativ asupra mediului, sănătății și/sau siguranței consumatorului

                        X

                           Mercur

                                    15(a).

                                    Lămpi cu descărcare pentru faruri

                        Vehicule omologate înainte de 1 iulie 2012 și piese de schimb pentru aceste vehicule

                        X

                                    15(b).

                                    Tuburi fluorescente utilizate la ecranele de afișaj

                        Vehicule omologate înainte de 1 iulie 2012 și piese de schimb pentru aceste vehicule

                        X

                           Cadmiu

                                    16.

                                    Baterii pentru vehiculele electrice

                        Ca piese de schimb pentru vehicule introduse pe piață înainte de 31 decembrie 2008

               Observații:

                        —

                        Se tolerează într-un material omogen plumb, crom hexavalent și mercur în concentrație maximă de 0,1 % în greutate și cadmiu în concentrație maximă de 0,01 % în greutate.

                        —

                        Se admite reutilizarea nelimitată a părților de vehicule care existau pe piață la data expirării unei exceptări, întrucât acest aspect nu intră sub incidența articolului 4 alineatul (2) litera (a).

                        —

                        Piesele de schimb introduse pe piață după 1 iulie 2003, care sunt folosite pentru vehiculele introduse pe piață înainte de 1 iulie 2003 sunt exceptate de la aplicarea dispozițiilor articolului 4 alineatul (2) litera (a) (6).

         (1)  Se dezmembrează în cazul în care, în corelație cu poziția 10(a), se depășește pragul mediu de 60 de grame pe vehicul. Pentru aplicarea acestei clauze, dispozitivele electronice care nu sunt instalate de fabricant pe linia de producție nu se iau în considerare.

         (2)  Această exceptare se va reexamina în 2015.

         (3)  Această exceptare se va reexamina în 2014.

         (4)  Această exceptare se va reexamina înainte de 1 ianuarie 2012.

         (5)  Se dezmembrează în cazul în care, în corelație cu pozițiile 8(a)-8(j), se depășește pragul mediu de 60 de grame pe vehicul. Pentru aplicarea acestei clauze, dispozitivele electronice care nu sunt instalate de fabricant pe linia de producție nu se iau în considerare.

         (6)  Această clauză nu se aplică maselor pentru echilibrarea roților, periilor de grafit pentru motoare electrice și garniturilor de frână.”